
讘诪讬谞讬 诪转讬拽讛. 注住拽讬谞谉 砖讻讜诇谉 诪讬谞讬 诪转讬拽转 拽讚讬专讛 讗讘诇 诪讬谉 讗讞专 讗讬谉 诪爪讟专祝 讜诪转谞讬转讬谉 诇讗 诪驻诇讬讙: 讚讜讙诪讗 诇讗讬专讗. 诪注讟 爪诪专 砖讛讜讗 讻诪讬谉 讚讜讙诪讗 砖诪专讗讛 讛爪讘注 诇讘注''讛 讻讝讛 转讞驻讜抓 讗讜 讻讝讛 讜讛讜讗 讻讚讬 诇讬转谉 讘讗讬专讗 砖诇 拽谞讛 砖诇 讙专讚讬 讜砖讬注讜专讛 诪讜注讟: 诇砖专讜转. 讜诪转谞讬' 讘砖讗讬谞谉 砖专讜讬讬谉 讜讛讘讗 诇砖专讜转 讗讬谞讜 砖讜专讛 驻讞讜转 诪讻讚讬 讘讙讚 拽讟谉: 讗谞驻讟专讬谉. 诪拽讜诐: 讛讜住讬驻讜 注诇讬讛诐. 诇注谞讬谉 砖讘讬注讬转: 讛讞诇讘讬爪讬谉. 诇讟专讜''谉 : 讜讛诇注讜谞讬谉. 诇注谞讛: 讻讘专讬转'. 讙驻专讬转: 砖讬砖 诇讜 注讬拽专. 砖谞砖专砖 讘讗专抓 讜诇驻讬 讚注转讬 转讜专谞讬住讗 讚讙专住讬谞谉 讘诪住' 注''讝 讚讘专 砖讗讬谉 诇讜 砖讜专砖 讛讜讗 讻诪讜 讝讛 讜诇讗 讻诪讜 砖诪驻专砖讬谉 讗讜转讜 驻讬讜谞''讗: 砖诇讜祝 讚讜抓. 诇讗 讗讬转驻专砖 讗讘诇 讻讱 砖诪讜: 讘专诪爪讗 讚驻专讝诇讗. 驻讜专讬讬讚讜专讗 砖诇 讘专讝诇: 诪转谞讬' 驻诇驻诇转 讻诇 砖讛讜讗. 讜讗讬谞讜 驻诇驻诇 砖诇谞讜 讜讘讙诪专讗 诪驻专砖 讻诇 砖讛讜讗 诇诪讗讬 讞讝讬: 诪讬谞讬 讘砖诪讬诐 讻诇 砖讛谉. 诇专讬讞 讟讜讘: 诪讬谞讬 诪转讻讜转 讻诇 砖讛讜讗. 专讗讜讬 诇讚专讘谉 拽讟谉: 砖诪爪谞讬注讬谉 讗讜转讜 诇专驻讜讗讛 诇''讙: 诪拽拽 住驻专讬诐. 讗讻讬诇转 转讜诇注转 讗讜讻诇转 讛住驻专讬诐 讜诪专拽讘谉 讜砖诪讜 诪拽拽: 砖诪爪谞讬注讬谉 讗讜转谉 诇讙讜谞讝谉. 砖讻诇 讚讘专 拽讚砖 讟注讜谉 讙谞讬讝讛: 诪讗讜诪讛. 讗诇诪讗 讗讞砖讘讬讛 拽专讗 诇讗讬住讜专讗 讜讛讗 讚转谞谉 (诇注讬诇 讚祝 注讛.) 讻诇 砖讗讬谞讜 讻砖专 诇讛爪谞讬注 讻讜' 讜讗讜拽讬诪谞讗 诇诪注讜讟讬 注爪讬 讗砖讬专讛 讚诇讗 讻专' 讬讛讜讚讛: 讙诪' 诇爪诇讞转讗. 讻讗讘 讞爪讬 讛专讗砖: 专讬讞 专注. 砖诪注砖谞讬谉 讘讛谉 讞讜诇讬谉 讜转讬谞讜拽讜转 讻讙讜谉 讞诇讟讬转 诇讛讘专讬讞 诪注诇讬讜 诪讝讬拽讬谉: 讗专讙诪谉. 爪讘注 砖爪讜讘注讬谉 讘讜 讗专讙诪谉 讜讟注诪讗 诇讗 讗讬转驻专砖 讜诇''谞 砖讙诐 讛讜讗 专讗讜讬 诇讛专讬讞: 讘转讜诇转 讛讜讜专讚. 注诇讛 砖诇 讜讜专讚 讘讞讜专 讗讞转: 诪讬谞讬 诪转讻讜转 讻诇 砖讛讜讗. 诪转谞讬' 讛讬讗: 讛专讬 注诇讬 讘专讝诇. 诇讘讚拽 讛讘讬转: 诇讻诇讬讗 注讜专讘. 讟讘诇讗讜转 砖诇 讗诪讛 讛讬讜 注讜砖讬谉 讜讛谉 讞讚讬谉 讻住讻讬谉 住讘讬讘讜转讬讛诐 讜诪住诪专讬谉 讞讚讬谉 讘讻讜诇谉 讜诪讞驻讬谉 讘讛谉 讙讙讜 砖诇 讛讬讻诇 诇诪谞讜注 讗转 讛注讜专讘讬诐 诪诇讬砖讘: 诪诪注讛 讻住祝. 谞讞砖转 砖讜讛 诪注讛 讻住祝: 爪谞讜专讗. 诪讝诇讙 拽讟谉 [讻注讬谉] 砖讟讜讬谉 讘讜 讝讛讘 讜诇讘讚拽 讛讘讬转 诇诪讗讬 讞讝讬: 砖诪讜讞讟讬谉 讘讜 驻转讬诇讜转. 讜诪谞拽讘讬谉 专讗砖讬讛谉 诇注讚讜讬讬 讞讜砖讻谉 诪讜拽讬讬''专 讘诇注''讝: 诪拽拽 讚住讬驻专讬 转讻讱 讚砖讬专讗讬. 讻诇 讗诇讜 转讜诇注讬谉 讛谉 砖讘讻诇 诪讬谉 讜诪讬谉 讜讞诇讜拽讬谉 讘砖诪讜转讬讛诐 转讻讱 讗讬讬诇讗 驻讛 讛讛: 讻讜诇讛讜 住讻谞转讗. 诇讗讜讻诇谉: 拽讜爪讬诐 讬砖 讘转讗谞讬诐. 讛讬讛 转讜诇注转 讬讜砖讘 讜谞讜拽讘 讘讙专讜谞讜 讜讚讜诪讛 砖讛讜讗 拽讜抓: 拽讟诇讬讛 驻讛 诇讚讬谉. 讛专讙讜 驻讛 诇讚讬谉: 诪转谞讬' 专讜讻诇讬谉. 诪讜讻专讬 讘砖诪讬诐 诇拽讬砖讜讟讬 谞砖讬诐 讜讬砖 诇讛谉 拽讜驻讜转 拽讟谞讜转 诇爪专讜专讜转 讘砖诪讬诐: 讗讬谞讜 讞讬讬讘 讗诇讗 讞讟讗转 讗讞转. 讚讻讜诇讛 讞讚讗 讛讜爪讗讛 讛讬讗: 驻讞讜转 诪讻讙专讜讙专转. 讚讗注''讙 讚讻诇 讛讗讜讻诇讬谉 砖讬注讜专谉 讻讙专讜讙专转 讛谞讬 讻讬讜谉 讚诇讝专讬注讛 拽讬讬诪讬 讘驻讞讜转 诪讻讙专讜讙专转 谞诪讬 诪讬讞讬讬讘:

讛讜讗讬诇 讜专讗讜讬讬谉 诇诪转拽 讛拽讚讬专讛. 讛讜讗讬诇 讜诪诪转讬拽讬谉 讛讜讛 诇讬讛 诇诪讬诪专 讻讚驻讬' 讘住讜祝 讻诇诇 讙讚讜诇 (讚祝 注讜. 讜砖诐) 讜讗''转 讛讬讻讬 诪讬讬专讬 讗讬 讘谞讜转谉 讟注诐 讗驻讬诇讜 砖讗专 诪讬谞讬谉 谞诪讬 讜讗讬 讗讬谉 讘讛诐 谞讜转谉 讟注诐 讗驻讬' 诪讬谞讬 诪转讬拽讛 谞诪讬 诇讗 讜讬''诇 讚讗驻讬诇讜 讘讬砖 讘讛谉 谞讜转谉 讟注诐 砖专讬 讘砖讗专 诪讬谞讬谉 讚谞讜转谉 讟注诐 诇驻讙诐 讛讜讗. 专''讬: 诪讬 专讙诇讬诐 讘谉 诪' 讬讜诐. 讗讬谉 讙讬专住讗 讝讜 谞讻讜谞讛 讚诪砖诪注 砖诇 拽讟谉 讘谉 诪' 讬讜诐 讜讘谞讚讛 驻专拽 讛讗砖讛 (讚祝 住讘.) 讙讘讬 讝' 住诪诪谞讬谉 诪注讘讬专讬谉 拽转谞讬 讻诇 讛谞讬 讚讛讻讗 讜诪讬 专讙诇讬诐 讜拽讗 讘注讬 讛转诐 讘讙诪专讗 讚讬诇讚 讗讜 诪讝拽谉 讜讗讬转 讚讙专住讬 砖诇 诪' 讬讜诐 讜讗讬谉 谞专讗讛 讚讛转诐 谞诪讬 转谞讬讗 讜诪讬 专讙诇讬诐 砖讛讞诪讬爪讜 讜讻诪讛 讞讬诪讜爪谉 砖诇砖讛 讬诪讬诐 讜谞专讗讛 讻住驻专讬诐 讚讙专住讬 注讚 诪' 讬讜诐 讚诪讙' 讬诪讬诐 注讚 诪' 诪注讘讬专讬谉 讗讜转诐 注诇 讛讻转诐 讗讘诇 转讜讱 讙' 讜诇讗讞专 诪' 讗讬谉 诪注讘讬专讬谉: 讘讜专讬转 讝讛 讛讞讜诇. 讜讗注''讙 讚讘驻' 讛诪讜爪讬讗 (诇注讬诇 驻:) 讬讛讬讘 讘讞讜诇 砖讬注讜专讗 讗讞专讬谞讗 讻讚讬 诇讬转谉 注诇 驻讬 讻祝 砖诇 住讬讚 讗讜诪专 专讘讬谞讜 诪讗讬专 讚讛转诐 诪讬讬专讬 讘讞讜诇 砖谞讜转谞讬谉 讘住讬讚 讗讘诇 讛讻讗 讗讬讬专讬 讘讞讜诇 砖诪诇讘谞讬谉 讘讜 讗转 讛讘讙讚讬诐 讜诇住驻专讬诐 讚讙专住讬 讛讻讗 讘讜专讬转 讝讛 讗讛诇讗 讗转讬 砖驻讬专: 转专讬 讙讜讜谞讬 讗讛诇讗. 讜诇注讬诇 讚诇讗 砖谞讬 转专讬 讙讜讜谞讬 讞讜诇 (讗讜 诇讙讬专住讗 讗讞专转 转专讬 讙讜讜谞讗 讗讛诇讗) 诪砖讜诐 讚拽讬诐 诇讬讛 讚诇讬讻讗 讘讛讜 转专讬 讙讜讜谞讬谉 讜讬砖 住驻专讬诐 讚讙专住讬 诇注讬诇 诪讗讬 讘讜专讬转 讗讛诇讗 讜诇驻讬 讝讛 讗转讬 砖驻讬专 讚讛''拽 诇注讜诇诐 讻讚讗诪专 诪注讬拽专讗 讚讘讜专讬转 讝讛 讗讛诇讗 讜转专讬 讙讜讜谞讬 讗讛诇讗: 诇讗 讬驻讞讜转 诪诪注讛 讻住祝. 转讬诪讛 诇专''讬 讚诇讗 讬驻讞讜转 诪驻专讜讟讛 讛讜讛 诇讬讛 诇诪讬诪专 讻讬 讛讬讻讬 讚转谞讬讗 讘驻专拽 讘转专讗 讚诪谞讞讜转 (讚祝 拽讜:) 讛专讬 注诇讬 讝讛讘 诇讗 讬驻讞讜转 诪讚讬谞专 讝讛讘 讻住祝 诇讗 讬驻讞讜转 诪讚讬谞专 讻住祝: 诪讻诇讬讗 注讜专讘. 讘注专讜讱 讘注专讱 讻诇 驻讬' 讚讘诪拽讚砖 专讗砖讜谉 诪驻谞讬 专讜讘 拽讚讜砖讛 砖讛讬转讛 讘讜 诇讗 讛讜讛 爪专讬讱 讻诇讬讗 注讜专讘 讜诇讬转讗 讚讘驻''拽 讚诪讜注讚 拽讟谉 (讚祝 讟.) 诪讜讻讞 讘讛讚讬讗 砖讛讬讛 讘诪拽讚砖 专讗砖讜谉 讻诇讬讗 注讜专讘: 讛诪讜爪讬讗 拽讜驻转 讛专讜讻诇讬谉 讗注''驻 砖讬砖 讘讛 诪讬谞讬谉 讛专讘讛 讗讬谞讜 讞讬讬讘 讗诇讗 讗讞转. 转讬诪讛 讚诪讗讬 拽诪''诇 驻砖讬讟讗 讚讗驻讬诇讜 讘讛讜爪讬讗 讜讞讝专 讜讛讜爪讬讗 讗讬谞讜 讞讬讬讘 讗诇讗 讗讞转 讻诪讜 讘拽爪专 讜讞讝专 讜拽爪专 讻''砖 讘讘转 讗讞转 讜讗驻讬诇讜 专讘 讬讜住祝 讚诪讞讬讬讘 讗诇讬讘讗 讚专' 讗诇讬注讝专 讘拽爪专 讜讞讝专 讜拽爪专 讘驻专拽 讗诪专讜 诇讜 (讬讜诪讗 讚祝 讟讜.) 讘讛讜爪讗讛 讗讞转 驻砖讬讟讗 讚驻讟讜专 讜转讬专抓 专''转 讚诪讬讬专讬 讻讙讜谉 砖谞讜讚注 诇讜 注诇 诪讬谉 讝讛 讜谞转讻驻专 讜讞讝专 讜谞讜讚注 诇讜 注诇 诪讬谉 讗讞专 讗驻''讛 驻讟讜专 讚讛讜讬 讛讻诇 讻诪讜 讚讘专 讗讞讚 讜讗注''讙 讚讘驻专拽 讛诪爪谞讬注 (诇拽诪谉 爪谞:) 转谞讬讗 讜讗诐 讛讬讛 讻诇讬 爪专讬讱 诇讜 讞讬讬讘 讗祝 注诇 讛讻诇讬 讜诪讜拽讬 诇讛 专讘 讗砖讬 砖砖讙讙 讘讝讛 讜讘讝讛 讜谞讜讚注 诇讜 讜讞讝专 讜谞讜讚注 诇讜 讜讘驻诇讜讙转讗 讚专讘讬 讬讜讞谞谉 讜专''诇 讚讜拽讗 讘讻诇讬 讜讗讜讻诇讬诐 砖讘转讜讻讜 诪讞诇拽讬谉 讬讚讬注讜转 讗讘诇 讘讗讜讻诇讬谉 砖讘转讜讱 讛讻诇讬 讗驻讬诇讜 讻驻专讜转 讗讬谉 诪讞诇拽讜转 讜专''讬 诪爪讗 讘讬专讜砖诇诪讬 讗讬诇讜 讛讜爪讬讗 讜讛讜爪讬讗 讻诇讜诐 讛讜讗 讞讬讬讘 讗诇讗 讗讞转 诇讗 谞爪专讻讛 讗诇讗 诇专''讗 砖诇讗 转讗诪专 诪讬谞讬诐 讛专讘讛 讬注砖讜 讻讛注诇诪讜转 讛专讘讛 讜讬讛讗 讞讬讬讘 注诇 讻诇 讗讞转 讜讗讞转 拽诪''诇 驻讬' 讚住''讚 讚诪讬谞讬诐 诪讞诇拽讬谉 讻讚讗''专 讬讛讜砖注 转诪讞讜讬讬谉 诪讞诇拽讬谉 讜诪讬讛讜 讛''诇 诇讛讝讻讬专 专' 讬讛讜砖注:




专讘 谞住讬诐 讙讗讜谉

讛讗讜诪专 讛专讬 注诇讬 讘专讝诇 诇讗 讬驻讞讜转 诪讗诪讛 注诇 讗诪讛 诇诪讗讬 讞讝讬 讗诪专 专讘 讬讜住祝 诇讻诇讛 注讜专讘. 转诪爪讗谞讜 讘诪住讻转 诪讚讜转 讘驻专拽 讚' 讛讛讬讻诇 诪讗讛 注诇 诪讗讛 注诇 专讜诐 诪讗讛 讛讗讜讟诐 讜' 讗诪讜转 讜讙讜讘讛讜 讗专讘注讬诐 讗诪讛 讗诪讛 讻讬讜专 讜讗诪转讬诐 [讘讬转] 讚讬诇驻讛 讗诪讛 转讬拽专讛 讜讗诪讛 诪注讝讬讘讛 讜讙' 讗诪讜转 诪注拽讛 讜讗诪讛 讻诇讛 注讜专讘 专' 讬讛讜讚讛 讗讜诪专 诇讗 讛讬讛 讻诇讛 注讜专讘 注讜诇讛 诪谉 讛诪讚讛 讗诇讗 讚' 讗诪讜转 (注讜诇讛) 讛讬讛 诪注拽讛 讜讻讙讜谉 讝讛 讘诪谞讞讜转 (讚祝 拽讝) 讘驻专拽 讛专讬 注诇讬 注砖专讜谉:






专诪讘"谉

讜专诪讬谞讛讜 讛诪讜爪讬讗 住诪谞讬谉 砖专讜讬谉. 驻讬' 诇诪讗讬 讚拽住"讚 诪注讬拽专讗 砖专讜讬讬谉 诇讗讜 讚讜拽讗 讗诇讗 讛"讛 诇砖讗讬谞讜 砖专讜讬讬谉 讗"谞 住讘专 诪转谞讬转讬谉 讗驻讬' 讘砖专讜讬谉: 



诪讬 专讙诇讬诐 讘谉 诪' 讬讜诐. 专砖"讬 讝"诇 诪驻专砖 砖谞砖转讛讜 诪' 讬讜诐 讜讘诪住' 谞讚讛 诪砖诪注 砖讚讬 诇讛诐 讘讙' 讬诪讬诐 讜诪驻专砖讬' 诪讙' 讜注讚 诪' 讗讘诇 诪讻讗谉 讜讗讬诇讱 转砖砖 讻讞谉. 讜讗讞专讬诐 讗诪专讜 诪讬 专讙诇讬诐 砖诇 转讬谞讜拽 讘谉 诪' 讬讜诐 讜讻谉 讘注谞讬谉 讘讚讬拽转 转讻诇转 讘诪住' 诪谞讞讜转 (诪讙.): 



讛讗 讚讗讜转讘讬' 讛讻讗 讛讜住讬驻讜 注诇讬讛谉 讛讞诇讜住转 讜讛诇注讬谞讬谉 讜讛讘讜专讜转 讜讛讗讛诇. 讘转讜住驻转讗 砖讘讬注讬转 (讛,讛) 谞讬砖谞讬转, 讜讻讱 讛讬讗 砖谞讜讬讛 砖诐 讬砖 诇讛谉 砖讘讬注讬转 讜诇讚诪讬讛谉 砖讘讬注讬转 讬砖 诇讛诐 讘讬注讜专 讜诇讚诪讬讛谉 讘讬注讜专 讜诇驻讬 砖谞砖谞讜 讘诪砖谞转讬' 诪讗诇讜 砖讬砖 诇讛谉 讜诇讚诪讬讛谉 砖讘讬注讬转 讜讘讬注讜专 讜讘专讬讬转讗 拽转谞讬 讚讛谞讬 谞诪讬 讛讻讬 诇讻讱 讗诪专讜 讘讛 讘讙诪' 讛讜住讬驻讜 注诇讬讛谉: 



讜讛讗 讚讗诪专讬' 讘讙诪' 讜讛转谞谉 讝讛 讛讻诇诇 讻诇 砖讬砖 诇讜 注讬拽专 讬"诇 砖讘讬注讬转 讻诇 砖讗讬谉 诇讜 注讬拽专 讗讬谉 诇讜 砖讘讬注讬转. 讗讬谞讛 诪砖谞讛 讜诇讗 讘专讬讬转讗 讘砖讜诐 诪拽讜诐 讜讻谉 驻讬专讜砖讜 讗讬谞讜 诪讞讜讜专 砖讛专讬 诪讬谞讬 转讘讜讗讛 讜诪讬谞讬 讬专拽讜转 讙诪讬 讗讬谉 诇讛诐 注讬拽专 讜讬砖 诇讛谉 砖讘讬注讬转. 讗诇讗 砖讬砖 诇讚讞讜拽 诇驻讬 砖砖谞讬谞讜 讘诪砖谞转讬谞讜 (砖讘讬注讬转 讝.) 讘注诇讛 讛诇讜祝 讛砖讜讟讛 讜注诇讛 讚谞讚谞讛 讬砖 诇讛诐 砖讘讬注讬转 讜诇讚诪讬讛谉 砖讘讬注讬转 讬砖 诇讛谉 讘讬注讜专 讜诇讚诪讬讛谉 讘讬注讜专 讜拽转谞讬 住讬驻讗 讘注讬拽专 讛诇讜祝 讛砖讜讟讛 讜讘注讬拽专 讛讚谞讚谞讛 讜砖 诇讛谉 砖讘讬注讬转 讜诇讚诪讬讛谉 砖讘讬注讬转 讜讗讬谉 诇讛谉 讘讬注讜专 讜诇讚诪讬讛谉 讘讬注讜专 诇讛讻讬 讗诪专 讘讙诪' 砖讝讛 讛讻诇诇 讻诇 砖讬砖 诇讜 注讬拽专 讗' 讛诪转拽讬讬诐 讘讗专抓 讞讜抓 诪谉 讛谞诇拽讟 讻讙讜谉 注诇讬 讛诇讜祝 讬砖 诇讛谉 砖讘讬注讬转 诇讻诇 讛诇讻讜转讬讛 讚讛讬讬谞讜 讘讬注讜专 讜讻诇 砖讗讬谉 诇讜 注讬拽专 讗' 讗诇讗 (讗讞专) 讛谞诇拽讟 讛讝讛 讛讜讗 注讬拽专讜 讛诪转拽讬讬诐 诇讜 讻讙讜谉 注讬拽专 讛诇讜祝 讛砖讜讟讛 讗讬谉 诇讜 砖讘讬注讬转 诇讻诇 讛诇讻讜转讬讛 讚讗讬谉 诇讜 讘讬注讜专 讜讻讬讜谉 砖讻讱 讛讗讬讱 诪谞讜 讘讻诇诇 讛讜住讬驻讜 注诇 讗讜转谉 砖讬砖 诇讛谉 砖讘讬注讬转 讜讘讬注讜专 (讻讘专讬转讗) 砖讛讜讗 注讬拽专 注砖讘 诪转拽讬讬诐 诇注讜诇诐 讜诪驻谞讬 砖注讬拽专 砖讘讬注讬转 讛讬讬谞讜 讘讬注讜专 拽讗诪专讬 砖讘讬注讬转 讜诪驻谞讬 砖讛注谞讬谉 砖谞讜讬 讘诪砖谞转讬谞讜 讗诪专讜 讜讛讗 转谞谉 讻诪讜 砖讻转讘转讬 讗讞专讜转 讛专讘讛, 讜讝"讗 诪讞讜讜专, 讗诇讗 砖讛爪讜专讱 诪讝拽讬拽谞讜 诇驻专砖 讻谉: 



诪转谞讬': 专讬"讗 讗祝 讛诪讜爪讬讗 诪诪砖诪砖讬 注"讝 讻"砖. 驻讬' 专砖"讬 讚讗讞砖讘讬' 注"讝 拽专讗 诇讗讬住讜专讗 诪讚讻转讬讘 诪讗讜诪讛. 讜讛讗 讚转谞谉 讻诇 讛讻砖专 诇讛爪谞讬注 讜讻讜' 讜讗讜拽讬诐 诇诪注讜讟讬 注爪讬 讗砖专讛 讚诇讗 讻专"讬, 讜诇讗 谞讛讬专讗 讗诇讗 诪转谞讬' 讚讛讻讗 讘诪讜爪讬讗谉 诇砖专驻谉 讗讜 诇讛讜诇讬讻谉 诇讬诐 讛诪诇讞 讚讜诪讬讗 讚专讬砖讗 讜讻砖专 诇讛爪谞讬注 讛讜讗 诇讛讻讬 讗诇讗 讚专"讬 诇讟注诪讬' 讚讗诪专 诪诇讗讻讛 砖讗"爪 诇讙讜驻讛 讞讬讬讘 注诇讬讛 讜诇专"砖 讗驻讬' 讘诪拽拽 住驻专讬诐 谞诪讬 驻讟讜专 讜讻讜诇讛 住转诪讗 讚诇讗 讻专"砖 讚讜讚讗讬 诇专"砖 驻讟讜专 讚讛讜"诇 讻诪讜爪讬讗 诪转 诇拽讘专讜 讚驻讟专 专"砖: 



诪转谞讬': 讛诪讜爪讬讗 拽讜驻转 讛专讜讻诇讬谉 讗注"驻 砖讬砖 讘讛 诪讬谞讬谉 讛专讘讛 讗讬谞讜 讞讬讬讘 讗诇讗 讞讟讗转 讗讞转. 诪拽砖讜 注诇讛 讘讬专讜砖诇诪讬 讜拽砖讬讗 讗诇讜 讛讜爪讬讗 讜讛讜爪讬讗 讘讛注诇诐 讗讞转 讻诇讜诐 讛讜讗 讞讬讬讘 讗诇讗 讗讞转 讜诪驻专拽讬 诇诪讬 谞爪专讻讛 诇专"讗 砖诇讗 转讗诪专 诪讬谞讬谉 讛专讘讛 谞注砖讜 讻讚讬 讛注诇诪讜转 讛专讘讛 讜讬讛讗 讞讬讬讘 注诇 讻诇 讗讞转 讜讗讞转 讗"讻 爪专讬讱 诇诪讬诪专 讗讬诇讜 讞讬讬讘 讗诇讗 讗讞转 驻讬' 诇专"讗 讚讗诪专 讘诪住' 讻专讬转讜转 驻' 讗诪专讜 诇讜 (讻专讬转讜转 讟讜.) 砖讗诐 讘讗 注诇 讛' 谞砖讬诐 谞讚讜转 讜讗驻讬' 拽讟谞讜转 讞讬讬讘 注诇 讻诇 讗讞转 讜讗讞转 诪驻谞讬 砖讙讜驻讬谉 诪讜讞诇拽讬谉 讜诪讬讞讬讬讘 谞诪讬 讛转诐 讗转讜诇讚讛 讘诪拽讜诐 讗讘 住诇拽讗 讚注转讱 讗诪讬谞讗 诪讬谞讬谉 讛专讘讛 诇讬讞讬讬讘 拽讗 诪砖诪注 诇谉 讚讻讬讜谉 讚讘讘转 讗讞转 注砖讗讛 讜讘讛注诇诐 讗讞转 讗讬谞讜 讞讬讬讘 讗诇讗 讗讞转:





讛诪讗讬专讬

诪砖谞讛 驻诇驻诇 讻诇 砖讛讜讗 注讟专谉 讻诇 砖讛讜讗 诪讬谞讬 讘砖诪讬诐 诪讬谞讬 诪转讻讜转 讻诇 砖讛谉 诪注驻专 讛诪讝讘讞 诪讗讘谞讬 讛诪讝讘讞 诪诪拽拽 住驻专讬诐 诪诪拽拽 诪讟驻讞讜转讬讛谉 讻诇 砖讛谉 砖诪爪谞讬注讬谉 讗讜转谉 诇讙谞讝诐 专' 讬讜讚讛 讗讜诪专 讗祝 讛诪讜爪讬讗 诪诪砖诪砖讬 注"讝 讻诇 砖讛讜 砖谞' 讜诇讗 讬讚讘拽 讘讬讚讱 诪讗讜诪讛 诪谉 讛讞专诐 讗诪专 讛专"诐 驻讬' 注讟专谉 讬讚讜注 讜诪讬谞讬 诪转讻讜转 讛谉 讛诐 讻诇讬 讛诪转讻讜转 砖砖讜讞拽讬谉 讘讛谉 讛讘砖诪讬诐 诇驻讬 砖讛诐 讚讘专讬诐 拽砖讬诐 讜讞讝拽讬诐 讜讗驻讬' 讚讘专 拽讟谉 诪讛诐 讛讜讗 专讗讜讬 砖讬注砖讛 诪诪谞讜 讚专讘谉 讜讚讜诪讛 诇讜 讜诪拽拽 讛讜讗 讛讚讘专 讛讻诇讛 砖谞转注驻砖 讜诇讗 谞砖讗专 讘讜 讗诇讗 专讜砖诐 讜讛讬讗 诪诇讛 注讘专讬转 讗转诐 讬诪拽讜 讜专' 讬讜讚讛 讗讜诪专 诪讗讞专 砖讛诪注讟 诪诪砖诪砖讬 注讘讜讚讛 讝专讛 讞讜砖砖讬谉 诇讜 讜专讗讜讬 诇讛住讬专讜 讛专讬 讛讜讗 讞讬讬讘 讻砖讛讜爪讬讗 诪讛诐 讻诇 砖讛讜讗 诇驻讬 砖讛讜讗 讞砖讜讘 讜讗讬谉 讛诇讻讛 讻专' 讬讛讜讚讛:



讗诪专 讛诪讗讬专讬 驻诇驻诇 讻诇 砖讛讜讗 讗驻讬' 讘讙专注讬谉 讗讞讚 诪驻谞讬 砖讛讜讗 注砖讜讬 诇讛注讘讬专 专讬讞 讛驻讛 讘砖讬注讜专 讝讛 讜讗注"驻 砖讛讜讗 注砖讜讬 诇转讘诇 讛讜讗讬诇 讜讗祝 专驻讜讗转讜 诪爪讜讬讛 讘讜 讛讜诇讻讬谉 讗讞专 专驻讜讗转讜 诇讛讞诪讬专 注讟专谉 讜讛讜讗 驻住讜诇转 讛讝驻转 讻诇 砖讛讜讗 诪驻谞讬 砖讛讜讗 专讗讜讬 诇诪砖讜讞 讘讜 专讗砖讜 诇讻讗讘 讞爪讬 讛专讗砖 讜驻讬' 讘讙诪' 砖讻诇 专讬讞 专注 讜讻诇 专讬讞 讟讜讘 讘讻诇 砖讛讜讗 讜专讬讞 专注 讛讜讗 注砖讜讬 诇注砖谉 讘讜 讛转谞讜拽讜转 诇拽爪转 讞诇讬讬诐 讬讚讜注讬诐 诪讬谞讬 讘砖诪讬诐 讻诇 砖讛讜讗 砖住转诪谉 诇专驻讜讗讛:



诪讬谞讬 诪转讻讜转 讻诇 砖讛谉 驻讬' 讘讙诪' 砖专讗讜讬讬诐 诇注砖讜转 诪讛谉 讚专讘谉 拽讟谉 诇讛谞讬注 讗转 讛讘讛诪讛 讜讝讛 砖讗诪专 砖诪爪谞讬注讬谉 讗讜转谉 诇专驻讜讗讛 注诇 诪讬谞讬 讛讘砖诪讬诐 讛讜讗 讗讜诪专 讻谉 诪讗讘谞讬 讛诪讝讘讞 讻诇 砖讛谉 诪驻谞讬 砖诪爪讚 拽讚讜砖转诐 讗讚诐 诪讞砖讬讘谉 讻砖诪讜爪讗谉 讜诪爪谞讬注谉 讻讚讬 诇注砖讜转 诪讛诐 讙谞讬讝讛 讜讻谉 讛讚讬谉 讘诪拽拽 讛住驻专讬诐 讜诪讟驻讞讜转讬讛诐 讜讛讜讗 砖讛转讜诇注转 讛谞注砖讛 讘讛诐 讜讗讜讻诇谉 讜诪专拽讬讘谉 谞拽专讗 诪拽拽 讜诪拽讜诐 讗讻讬诇转谉 讛讜讗 拽讜专讗 诪拽拽 注诇 砖诐 讛转讜诇注转 注爪诪讜 讜讗诪专 砖讻砖讛讜讗 谞讜讟诇 诪砖诐 讗讜转谉 讛讘诇讗讜转 讜诪讜爪讬讗谉 砖讬注讜专诐 讘讻诇 砖讛讜讗 砖诪爪讚 拽讚讜砖转讜 讗讚诐 诪讞砖讬讘讜 讜诪爪谞讬注讜 诇讙谞讝讜 专' 讬讛讜讚讛 讗讜诪专 讛诪讜爪讬讗 诪砖诪砖讬 注"讝 讘讻诇 砖讛谉 讜讗讬谉 讛诇讻讛 讻专' 讬讛讜讚讛 讗诇讗 讗祝 讘砖讬注讜专 讙讚讜诇 驻讟讜专 砖讗讬谞讜 讻砖专 诇讛爪谞讬注 讜讗讬谉 诪爪谞讬注讬谉 讻诪讛讜 讻诪讜 砖讬转讘讗专 讜砖讗专 讛讚讘专讬诐 讻诇诐 注诇 爪讚 砖讘讬讗专谞讜诐 讛诇讻讛 讛诐:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



转讘诇讬谉 砖谞讬诐 讜砖诇砖讛 砖诪讜转 诪诪讬谉 讗讞讚 讗讜 诪砖诇砖讛 诪讬谞讬谉 讬讛讗 砖诐 讗讞讚 诪爪讟专驻讬谉 砖讗诐 讗讬谉 讘砖诇 讛讬转专 讻讚讬 诇转讘诇 讜谞爪讟专祝 砖诇 讗讬住讜专 注诪讜 诪爪讟专祝 诇讗住讜专 讜诇讗 住讜祝 讚讘专 讻砖讻诇谉 讘讗讬诐 诇诪转拽 讻讙讜谉 转讘诇讬谉 砖诇 诪转讬拽讛 讛讘讗讬诐 诇讬转谉 注专讘讜' 诇转讘砖讬诇 讗诇讗 讗驻讬' 讝讛 讘讗 诇诪转拽 讜讝讛 讘讗 诇讞讚讚 诪爪讟专驻讬谉 讜讬砖 讘注谞讬谉 讝讛 讞诇讜祝 讙专住讗讜转 讜讘讬讗讜专讬诐 讜讻讘专 讘讬讗专谞讜诐 讘讗讞专讜谉 砖诇 注"讝:



讻诇 砖讬砖 诇讜 注讬拽专 讬砖 诇讜 砖讘讬注讬转 讜讻诇 砖讗讬谉 诇讜 注讬拽专 讗讬谉 诇讜 砖讘讬注讬转 讜讬砖 讘注讬拽专 讝讛 讞诇讜祝 讘讬讗讜专讬诐 讻诪讜 砖讬转讘讗专 讘住诪讜讱 讜诪"诪 讻讜讘专讬转讗 讛谞讝讻专转 讻讗谉 讗讬 讗讬驻砖专 诇驻专砖 讘讛 讛爪驻讜谉 讛谞拽专讗 讘诇注讝 砖讗讘"讜谉 讜诇讗 讛讙驻专讬转 砖讛专讬 讗诇讜 讗讬谉 专讗讜讬讬诐 诇诪讗讻诇 讗讚诐 讜诇讗 诇讘讛诪讛 讜讗讬谉 砖讘讬注讬转 讘讻讬讜爪讗 讘讝讛 讜讗注"驻 砖讛爪驻讜谉 谞注砖讛 诪拽爪转 砖专砖讬诐 讛专讬 诪砖谞注砖讜 讗驻专 讛讜驻拽注讛 砖讘讬注讬转 砖讗注"驻 砖讘注爪讬诐 谞讞诇拽讜 讜讗诪专讜 注爪讬诐 诇讛住拽讛 转谞讗讬 讛讬讗 讘讗驻专 诪讬讛讗 讛讻诇 诪讜讚讬诐 砖讗讬谉 讘讜 砖讘讬注讬转 讜诪"诪 讗讬驻砖专 诇驻专砖讛 注诇 讛砖专砖讬诐 砖讛讜讗 谞注砖讛 诪诪谞讜 讜讛讬讛 讬讚讜注 诇讛诐 砖讛讻讜讘专讬转讗 讗讬谉 诇讜 注讬拽专 注诇 讗讬讝讛 爪讚 砖谞驻专砖 讘注讬拽专 讝讛 讜讛讜讗 砖讬砖 诪驻专砖讬诐 讘讜 砖讻诇 砖讞讜转讻讬谉 讗讜转讜 讜爪讜诪讞 讗讞"讻 讻讙讜谉 讗讬诇谉 讗讜 讗讬讝讛 砖讜专砖 讛诪讜爪讬讗 驻讬专讜转 讛讬讗 讚讘专 砖讬砖 诇讜 注讬拽专 讜讻诇 砖讗讬谞讜 讻谉 讗讬谉 诇讜 注讬拽专 讜驻讬专讜砖 讝讛 讗讬谉 诇讜 注讬拽专 砖讗诐 讻谉 讗讬谉 讛讚讙谉 讘讻诇诇 砖讘讬注讬转 讜讬"诪 讻诇 砖诪谞讬讞讬谉 诪诪谞讜 注讬拽专 讘讗专抓 讻砖转讜诇砖讬谉 讗讜转讜 讜讛讜讗 讗讜转诐 讛谞讬讟诇讬诐 讘诇拽讬讟讛 讗讜 讘拽爪讬专讛 讜讗讜转诐 讛谞讬讟诇讬谉 讘注拽讬专讛 诪砖专砖 讗讬谉 诇讜 注讬拽专 讜讗祝 讝讛 讗讬谞讜 砖讛专讬 讛拽讟谞讬讜转 谞讬讟诇讬谉 讘注拽讬专讛 讜讬砖谞谉 讘讚讬谉 砖讘讬注讬转 讜讗谞讜 诪驻专砖讬诐 砖讬砖 讗讬诇谞讜转 砖讬砖 诇讛诐 注讬拽专 专"诇 驻专讬 讜讗诪专 注诇讬讛诐 砖讗祝 诇讜诇讘讬讛诐 讘讻诇诇 讘讬注讜专 讗诐 讬砖 诇讛诐 诇讜诇讘讬诐 讛谞讗讻诇讬诐 讻讙讜谉 讞讬专讜讘讬谉 讗讘诇 讗讜转诐 砖讗讬谉 诇讛诐 驻专讬 讗诇讗 注诇讬谉 讜诇讜诇讘讬诐 讻讙讜谉 讗诇谞讬 住专拽 讗祝 诇讜诇讘讬讛谉 讗讬谞谉 讘讻诇诇 砖讘讬注讬转 讗祝 注诇 驻讬 砖谞讗讻诇讬诐 讘专讻讜转诐 注诇 讬讚讬 讛讚讞拽 讜诪"诪 讗讬谉 讝讛 讻诇诇 讙诪讜专 讗爪诇 讛讻诇 讜讘诪拽讜诪讜 讬转讘讗专 讘注"讛:



讛诪讜爪讬讗 讘转讜诇转 讛讜专讚 讜讛讜讗 诪讬谉 讜专讚讬诐 砖专讬讞讜 谞讜讚祝 砖讬注讜专讜 讘讗讞转 专"诇 讘注诇讛 讗讞转 讜讬砖 诪驻专砖讬诐 讘讜专讚 讗讞讚 讗专讙诪谉 讘讻诇 砖讛讜讗 砖讻诇 讗诇讜 讛诐 讚讘专讬诐 讞砖讜讘讬诐 砖讻诇 砖讛讜讗 诪讛诐 讞砖讜讘 讗爪诇 讘谞讬 讗讚诐:



讛讗讜诪专 讛专讬 注诇讬 讘专讝诇 诇讘讚拽 讛讘讬转 讜诇讗 驻讬专砖 讻诪讛 诇讗 讬驻讞讜转 诪讟讘诇讗 砖诇 讗诪讛 注诇 讗诪讛 砖讻讬讜爪讗 讘讛 讛讬讛 专讗讜讬 讘诪拽讚砖 砖讛讬讜 注讜砖讬谉 诪讛诐 讻诇讗 注讜专讘 专"诇 砖讛讬讜 诪讞驻讬谉 讘讛诐 讙讙讜 砖诇 讛讬讻诇 讜讛讬讜 诪住诪专讬诐 讞讚讬诐 注诇 讻诇 砖讟讞 砖诇讛谉 讜讛讬讜 讛注讜专讘讬诐 谞诪谞注讬诐 讘住讘转诐 砖诇讗 诇讬砖讘 注诇 讙讙 讛讛讬讻诇 谞讞砖转 诇讗 讬驻讞讜转 诪诪讝诇讙 拽讟谉 砖诇 谞讞砖转 砖专讗讜讬讛 诇讞讟讟 讘讛 讗转 讛驻转讬诇讜转 讜讬砖 驻讜住拽讬谉 砖诇讗 讬驻讞讜转 诪诪注讛 讻住祝:



讛诪砖谞讛 讛砖砖讬转 讛诪讜爪讬讗 拽驻转 讛专讜讻诇讬诐 讜讗注"驻 砖讬砖 讘讛 诪讬谞讬诐 讛专讘讛 讗讬谞讜 讞讬讬讘 讗诇讗 讞讟讗转 讗讞转 讝专注讜谞讬 讙谞讛 驻讞讜转 诪讻讙专讜讙专转 专' 讬讜讚讛 讘谉 讘转讬专讗 讗讜诪专 讞诪砖讛 讝专注 拽砖讜讗讬谉 砖谞讬诐 讝专注 讚诇讜注讬谉 砖谞讬诐 讝专注 驻讜诇 讛诪爪专讬 砖谞讬诐 讞讙讘 讞讬 讻诇 砖讛讜 诪转 讻讙专讜讙专转 爪驻讜专转 讻专诪讬诐 讘讬谉 讞讬讛 讘讬谉 诪转讛 讻诇 砖讛讜讗 砖诪爪谞讬注讬谉 讗讜转讛 诇专驻讜讗讛 专' 讬讛讜讚讛 讗讜诪专 讗祝 讛诪讜爪讬讗 讞讙讘 讞讬 讟诪讗 讻诇 砖讛讜讗 砖诪爪谞讬注讬谉 讗讜转讜 诇拽讟谉 诇砖讞拽 讘讜 讗诪专 讛专"诐 驻讬' 专讜讻诇讬谉 讛讘砖诪讬诐 讝专注讜谞讬 讙谞讛 讛诐 讛讝专注讬诐 砖讗讬谞谉 专讗讜讬诐 诇讗讻讬诇讛 讻诪讜 讝专注 讛诪诇驻驻讜谞讜转 讜讛诇驻转讜转 讜讛讘爪诇讬诐 讜讚讜诪讬讛诐 讜诪讬 砖讛讜爪讬讗 诪讗讞转 诪讗诇讜 拽专讜讘 诇讙专讜讙专转 讛讜讗 讞讬讬讘 讜专' 讬讛讜讚讛 讘谉 讘转讬专讗 讞讜诇拽 注诇 讝讛 讜讗诪专 砖讗驻讬' 诇讗 讛讜爪讬讗 诪讗诇讜 讛讝专注讬诐 讗诇讗 讞诪砖讛 讙专讙专讬诐 讘诇讘讚 讗讜 讬讜转专 注诇 讝讛 砖讛讜讗 讞讬讬讘 讜谞住转诇拽讜 讚讘专讬 专' 讬讛讜讚讛 讘谉 讘转讬专讗 讜讗讞专 讻谉 讛转讞讬诇 诪讗诪专 砖谞讬 讜讛讜讗 讚讘专讬 讛讻诇 讜讗诪专 讻讬 诪讬 砖讛讜爪讬讗 诪讝专注 讛拽砖讜讗讬诐 讗讜 讛讚诇讜注讬谉 讗讜 讛驻讜诇 讛诪爪专讬 砖谞讬诐 讙专讙专讬诐 砖讛讜讗 讞讬讬讘 讜注谞讬谉 讗诪专讜 讞讙讘 讞讬 讻诇 砖讛讜讗 专"诇 讗驻讬' 讛讬讛 拽讟谉 讘讬讜转专 讜讗讬谉 讛诇讻讛 讻专' 讬讛讜讚讛 讘谉 讘转讬专讗 讜诇讗 讻专' 讬讜讚讛:



讗诪专 讛诪讗讬专讬 讛诪砖谞讛 讛砖砖讬转 讜讛讜讗 诪注谞讬谉 诪讛 砖诇驻谞讬讛 讛诪讜爪讬讗 拽讜驻转 讛专讜讻诇讬诐 专"诇 砖讬砖 讘讛 诪讬谞讬谉 讛专讘讛 讗讬谞讜 讞讬讬讘 讗诇讗 讞讟讗转 讗讞转 砖讛专讬 讗讬谉 讻讗谉 讗诇讗 讛讜爪讗讛 讗讞转 讜讻谉 讛讚讬谉 讗诐 讛讜爪讬讗诐 讘讻驻讜 讜讬砖 诇砖讗讜诇 讘讛 诪讛 讛讜爪专讻谞讜 诇讝讜 讜讛讬讗 讗驻讬' 讛讜爪讬讗 诪讬谉 讗讞专 诪讬谉 讘讛注诇诪讛 讗讞转 讗讬谞讜 讞讬讬讘 讗诇讗 讗讞转 讻砖讛讜爪讬讗诐 讘讬讞讚 讘讛注诇诪讛 诇讗 讻诇 砖讻谉 讜驻讬专砖讜 讘讛 砖诇讗 讛讜爪专讻讛 讗诇讗 诇讚注转 专' 讬讛讜砖注 砖讗诪专 转诪讞讜讬讬谉 诪讞诇拽讬谉 讜讗诐 讗讻诇 讻讝讬转 讞诇讘 讘转诪讞讜讬 讗讞讚 讻讙讜谉 诪讘讜砖诇 讜讻讝讬转 讗讞专 讘转诪讞讜讬 讗讞专 讻讙讜谉 爪诇讬 讞讬讬讘 砖转讬诐 讗注"驻 砖砖转讬讛谉 讘讛注诇诪讛 讗讞转 讜诇讬诪讚 砖讗祝 诇讚注转讜 讛讜爪讗转 诪讬谞讬谉 讛专讘讛 讗讬谞讜 讞讬讬讘 讗诇讗 讗讞转 讜讘转诇诪讜讚 讛诪注专讘 诪爪讗转讬 诇砖讗诇讛 讝讜 讗诇讜 讛讜爪讬讗 讜讛讜爪讬讗 讘讛注诇诐 讗讞讚 讞讬讬讘 讛讜讗 讗诇讗 讗讞转 诇讗 爪讜专讻讗 讗诇讗 诇专' 讗诇讬注讝专 砖诇讗 转讗诪专 诪讬谞讬谉 讛专讘讛 讬注砖讜 讛注诇诪讜转 讛专讘讛 讻诇讜诪专 诇专' 讗诇讬注讝专 砖诪讞讬讬讘 砖转讬诐 注诇 讗讘 讜转讜诇讚讛 砖诇讜 讗讜 注诇 砖转讬 转讜诇讚讜转 砖诇 讗讘 讗讞讚 讜诇讬诪讚 砖讗讬谉 讗讜诪专讬谉 讘砖谞讬 诪讬谞讬谉 讻谉 讜讬砖 诪转专爪讬谉 讘讛 砖讗祝 诇讚注转 讞讻诪讬诐 讛讜爪专讻讛 讜讻讙讜谉 砖谞讜讚注 诇讜 注诇 讝讜 讜讞讝专 讜谞讜讚注 诇讜 注诇 讝讜 讜诇讬诪讚 砖诪讗讞专 砖讛讜爪讬讗谉 讘讘转 讗讞转 讗讬谉 讬讚讬注讛 诪讞诇拽转 讜讗诇讜 讛讜爪讬讗谉 讘讝讛 讗讞专 讝讛 讬讚讬注讛 讻讝讜 诪讞诇拽转 讻砖谞讬 讝转讬诐 讛诇讘 砖讗诐 讗讻诇谉 讘讘转 讗讞转 讗讬谉 讬讚讬注讛 讻讝讜 诪讞诇拽转 讜讗诇讜 讗讻诇谉 讝讜 讗讞专 讝讜 讬讚讬注讛 讻讝讜 诪讞诇拽转 讻诪讜 砖讘讬讗专谞讜 讘驻专拽 讻诇诇 讙讚讜诇:



讝专注讜谞讬 讙谞讛 讻诇讜诪专 砖讗讬谉 谞讗讻诇讬谉 砖讗诇讜 谞讗讻诇讬谉 砖讬注讜专诐 讘讻讙专讜讙专转 讗讘诇 讝专注讜谞讬诐 砖讗讬谉 谞讗讻诇讬谉 讜讗讬谉 专讗讜讬讬诐 讗诇讗 诇讝专讬注讛 砖讬注讜专诐 讘驻讞讜转 诪讻讙专讜讙专转 讻诇 讗讞转 讻驻讬 诪讛 砖专讗讜讬 诇讝专讜注 诪诪谞讛 讜诪转讜讱 讻讱 讗诪专 讝专注 拽砖讜讗讬谉 砖谞讬诐 专"诇 砖谞讬 讙专讙专讬诐 讝专注 讚诇讜注讬谉 砖谞讬诐 驻讜诇 讛诪爪专讬 砖谞讬诐 砖讻诇 讗诇讜 讗讬谉 讗讚诐 专讙讬诇 诇讝专讜注 诪讛诐 讗诇讗 诪注讟 讜讗注"驻 砖讘讝讘诇 讜讞讜诇 讛讚拽 讗诪专讜 讻讚讬 诇讝讘诇 讻专讬砖讛 讗诇诪讗 讝专注 讛讘讗 诪讙专注讬谉 讗讞讚 讞砖讜讘 讛讜讗 讻诇 砖讛讜讗 讝专讜注 讗讚诐 讟讜专讞 诇讝讘诇讜 讗祝 讘讗讞转 讗讘诇 讗讬谉 讗讚诐 讟讜专讞 诇讛讜爪讬讗 讙专讙讬专 讗讞讚 砖诇 讝专注讬诐 诇讝专讬注讛 讞讙讘 讞讬 讟讛讜专 讻诇 砖讛讜 砖专讗讜讬 讛讜讗 诇讛爪谞讬注讜 诇转讬谞讜拽 诇砖讞拽 讘讜 诪转 讻讙专讜讙专转 讻砖讗专 讗讜讻诇讬谉 砖讛专讬 诪讜转专 讛讜讗 讘诇讗 砖讞讬讟讛 讜讗诇讜 讟诪讗 诪转 讘讻讝讬转 砖讛诪转 讜讛谞讘诇讛 讜讛砖专抓 砖讬注讜专 讛讜爪讗转谉 讻砖讬注讜专 讟讜诪讗转谉 讗讘诇 讞讬 驻讟讜专 砖讗讬谞讜 专讗讜讬 讗祝 诇转讬谞讜拽 砖诪讗 讬诪讜转 讜讬讗讻诇谞讜 讜讛专讬 讙讚讜诇讬诐 诪爪讜讜讬诐 注诇 讛拽讟谞讬诐 诇讛驻专讬砖谉 诪谞讘诇讜转 讜讗祝 诇讚注转 讛讗讜诪专 砖讗讬谉 诪爪讜讜讬诐 诪"诪 讗讬谉 诪讗讻讬诇讬谉 讗讜转讜 讘讬讚讬诐 砖谞' 诇讗 转讗讻诇讜 诇讗 转讗讻讬诇讜:



爪驻讜专转 讻专诪讬诐 讜讛讜讗 注讜祝 讟诪讗 讬讚讜注 讗爪诇诐 讜讛讬讜 诪爪谞讬注讬谉 讗讜转讜 诇专驻讜讗讛 讘讬谉 讞讬 讘讬谉 诪转 讘讻诇 砖讛讜讗 讜专' 讬讛讜讚讛 讗讜诪专 讗祝 讞讙讘 讞讬 讟诪讗 讘讻诇 砖讛讜讗 砖诪爪谞讬注讬谉 讗讜转讜 诇拽讟谉 讜讗讬谉 讞讜砖砖讬谉 诇砖诪讗 讬诪讜转 讜讬讗讻诇谞讜 讗讚专讘讛 诪转讗讜谞谉 讛讜讗 注诇讬讜 讜诪"诪 讛诇讻讛 讻讞讻诪讬诐 讜砖讗专 讛诪砖谞讛 讻诇讛 讛诇讻讛 讛讬讗:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





诪讛专砖"讗 - 讞讬讚讜砖讬 讛诇讻讜转

讘转讜住' 讘讚"讛 转专讬 讙讜讜谞讬 讻讜' 讗讜 诇讙讬专住讗 讗讞专转 转专讬 讙讜讜谞讬 讗讛诇 讻讜' 注讻"诇 诪讛专砖"诇 诪讞拽 讻诇 讝讛 诪讚讘专讬 讛转讜住' 讜讗驻砖专 砖讛讜讗 讛讘讬谉 讚讗讛诇 讛讬讬谞讜 讗讛诇讗 讜讗讬谞讜 讻谉 讚诇驻讬 讚讘专讬 讛转讜住' 讚讛讻讗 谞专讗讛 讚讗讛诇 讘诇讗 讗诇祝 讜讗讛诇讗 讘讗诇祝 讗驻讬诇讜 砖诐 讗讞讚 诇讗 讛讜讜 讜转诇转讗 讙讬专住讗讜转 讛讜讜 讞讚讗 讚讙专住讬' 诇注讬诇 诪讗讬 讘讜专讬转 讝讛 讞讜诇 讜诇讙讬专住讗 讗讞专转 诇注讬诇 诪讗讬 讘讜专讬转 讝讛 讗讛诇 讜诇讙讬专住讗 砖诇讬砖讬转 诇注讬诇 诪讛 讘讜专讬转 讝讛 讗讛诇讗 讜诇驻讬 讗讜转讛 讙讬专住讗 讻转讘讜 讚讗"砖 讚讛"拽 诇注讜诇诐 讻讜' 讜讛砖转讗 讚讘专讬 讛转讜住' 拽讬讬诪讬诐 注诇 谞讻讜谉 讘诇讗 诪讞拽 讜讚讜"拽:


讘讚"讛 讛诪讜爪讬讗 讻讜' 讜诪讬讛讜 讛讬讛 诇讜 诇讛讝讻讬专 专讘讬 讬讛讜砖注 注讻"诇 诪讛专砖"诇 讛讙讬讛 讘住讜祝 讚讘专讬 讛转讜住' 讗诇讗 专"诇 专"讗 讚诪讞讬讬讘 讗转讜诇讚讛 讘诪拽讜诐 讗讘 注讻"诇 讗讜诇讬 讛讜讗 诪爪讗 讻谉 讘转讜住驻讜转 讬砖谞讬诐 讜诇讜诇讬 讚讘专讬讜 讛讬讬转讬 讗讜诪专 讚专"诇 专"讗 讚诪讞讬讬讘 讘拽爪专 讜讞讝专 讜拽爪专 讘讛注诇诪讛 讗' 讻讛注诇诪讜转 讛专讘讛 砖诇讗 转讗诪专 讻谉 讘诪讬谞讬诐 讛专讘讛 讜讚讜"拽:


住诇讬拽 驻专拽 专讘讬 注拽讬讘讗





诪讛专"诐

讘专砖"讬 讚"讛 砖讬砖 诇讜 注讬拽专 讜讻讜' 讚讘专 砖讗讬谉 诇讜 砖讜专砖 讛讜讗 讻诪讜 讜讻讜' 讻爪"诇:


讘转讜住' 讚"讛 转专讬 讙讜讜谞讗 讜讻讜' 讜诇注讬诇 讚诇讗 砖谞讬 转专讬 讙讜讜谞讬 讞讜诇 诪砖讜诐 讚拽讬诐 诇讬讛 讜讻讜' 讻爪"诇:


讚"讛 讛诪讜爪讬讗 讜讻讜' 讜专"讬 诪爪讗 讜讻讜' 诇讗 谞爪专讻讗 讗诇讗 诇专' 讗诇注讝专 砖诇讗 转讗诪专 讜讻讜' 讻爪"诇:





讞讻诪转 砖诇诪讛

讙诪' 注讚 诪' 讬讜诐 谞转专 讻讜' 讛讜住讬驻讜 注诇讬讛谉 讛讞诇讘讬爪讬谉 讜讛诇注讜谞讬谉 讻讜' 讻爪"诇 讜讻谉 讘专砖"讬:


砖诐 讜讛转谞讬讗 讛讘讜专讬转 讜讛讗讛诇 讗诇讗 讻讜' 砖诪讬讛 讜诪砖转讻讞 讘谞讜拽讘讗 讻讜':


[砖诐] 转"专 讛讗讜诪专 讛专讬 注诇讬 讻讜' 讻爪"诇:


专砖"讬 讘讚"讛 讘诪讬谞讬 讻讜' 讜诪转谞讬' 诇讗 诪驻诇讬讙 讻爪"诇:


讘讚"讛 砖讬砖 诇讜 讻讜' 砖讗讬谉 诇讜 注讬拽专 讛讜讗 讻诪讜 讝讛 讜诇讗 讻诪讜 砖诪驻专砖讬谉 讗讜转讜 驻讬讜谞讗 讻爪"诇. 讜谞"讘 驻讬' 讜讛讜讗 诪讬谉 讗专讝:


讘讚"讛 砖诇讜祝 讚讜抓 诇讗 讗转驻专砖 讻讜' 讜注讬' 讘注专讜讱 [注专讱] 讗砖诇讙 砖诪驻专砖 砖讛讜讗 注砖讘 砖诪讬讬讘砖讬谉 讗讜转讜 讜讟讜讞谞讬谉 讗讜转讜 讜专讜讞爪讬谉 讘讜 讗转 讬讚讬讛诐 讜讛讜讗 诪讜爪讬讗 讗转 讛讝讜讛诪讗:


讘讚"讛 爪谞讜专讗 诪讝诇讙 拽讟谉 砖诪讜讞讟讬谉 讘讜 驻转讬诇讜转 讜诪谞拽讘讬谉 专讗砖讬讛谉 讻讜' 讻爪"诇 讜讛砖讗专 谞诪讞拽:


讘讚"讛 诪拽拽 讻讜' 讗讬讬诇讗 驻讛 讜讛讛 讻爪"诇 讜讛住"讚 讜谞诪讞拽 讚转讗谞讬 讚专诪讜谞讬:


转讜住' 讘讚"讛 转专讬 讙讜讜谞讬 讻讜' 转专讬 讙讜讜谞讬 讞讜诇 诪砖讜诐 讚拽讬诐 诇讬讛 讻讜' 讻爪"诇 讜讛砖讗专 谞诪讞拽 (注讬讬谉 讘诪讛专砖"讗):


讗讞专 讚"讛 诪讻诇讬讗 注讜专讘 谞"讘 讻诇讬讗 注讜专讘 驻讬' 讘拽讜谞讟专住 诪住诪专讬诐 讞讚讬诐 转讜讞讘讬谉 讘专讗砖 讙讙 讛讛讬讻诇 诇讻诇讜转 讛注讜专讘讬诐 砖诇讗 讬砖讘讜 注诇讬讜 讜讘诪拽讜诐 讗讞专 驻讬' 讻诪讬谉 讟讘诇讗 讞讚讗 讝拽讜驻讛 注诇 爪讬讚讛 讜讞讚讜讚讛 诇讞转讜讱 讻诪讜 住讻讬谉 注讻"诇 转讜住驻讜转 讘诪谞讞讜转 讚祝 拽"讝:


讘讚"讛 讛诪讜爪讬讗 讻讜' 讗诇讗 诇专"讗 砖诇讗 转讗诪专 诪讬谞讬谉 讛专讘讛 讬注砖讜 讻讛注诇诪讜转 讛专讘讛 讜讬讛讗 讞讬讬讘 注诇 讻诇 讗讞转 讜讗讞转 拽诪"诇 驻讬' 讚住诇拽讗 讚注转讬讛 讻讜' 讻爪"诇:


讘讗"讚 讜诪讬讛讜 讛讬讛 诇讜 诇讛讝讻讬专 专' 讬讛讜砖注 讗诇讗 专"诇 专"讗 讚诪讞讬讬讘 讗转讜诇讚讛 讘诪拽讜诐 讗讘 讻爪"诇 讜讛住"讚. (注讬讬谉 讘诪讛专砖"讗):





专砖"砖

讘诪砖谞讛 讚"讛 驻诇驻诇转. 讜讗讬谞讜 驻诇驻诇 砖诇谞讜. 讛转讜讬"讟 讘讗专 讻讜讜谞转讜 诪讚砖谞讬 转谞讗 诇诪拽专讬讛 驻诇驻诇转 讘转讬"讜. 讜讛谞讛 诇注讬诇 (住讚 讘') 转谞讬 讘诪砖谞讛 驻诇驻诇. 讜讛讙诪专讗 诪驻专砖讜 砖诐 诇专讬讞 讛驻讛 讻诪讜 讛讻讗. 讗"讻 谞专讗讛 讚讞讚讗 谞讬谞讛讜:



讘诪砖谞讛 专讬"讗 讗祝 讛诪讜爪讬讗 诪砖诪砖讬 注"讝 讻讜'. 讜讘转讜讬"讟 讻转讘 诇讻讗讜专讛 讛"谞 讚转"拽 讟注诪讬讛 诪砖讜诐 讚讛讜讛 诪诇讗讻讛 砖讗爪"诇 讜专"砖 讛讬讗. 讜诇讚注转讬 讚诇专"砖 讙诐 诪讗讘谞讬 讛诪讝讘讞 讜讻讜' 驻讟讜专 讜讻讚讗诪专讬' 诇拽诪谉 (爪讚) 驻讜讟专 讛讬讛 专"砖 讗祝 讘诪讜爪讬讗 讗讛"诪 诇拽讜讘专讜 注"砖 讘驻讬专砖"讬:



专砖"讬 讚"讛 专讬讞 专注. 砖诪注砖谞讬谉 讻讜'. 诇讻讗讜专讛 讬诇"驻 砖诪讜爪讬讗 诪驻谞讬 砖拽砖讛 注诇讬讜 讛专讬讞 讜讻专"讬 讚诪诇讗讻讛 砖讗爪"诇 讞讬讬讘 注诇讬讛:



转讜住' 讚"讛 转专讬. 讜诇注讬诇 讚诇"砖 转专讬 讙讜讜谞讬 讞讜诇 讻讜'. 诇讻讗讜专讛 讝讛 诇讗 讛讜讛 拽讗讬 讗诇讬讘讗 讚讗诪转 诪讘专讬讬转讗 讚讛讜住讬驻讜 (讜讘讝讛 诪转讜专抓 谞诪讬 拽讜砖讬讬转诐 讘谞讚讛 讚讗诪讗讬 诇"驻 注诇 驻讬' 讚讻讘专讬讬转讗 诪讛讗 讚诇注讬诇 (注讞 讘') 谞讜转谉 砖讬注讜专讗 讗讞专讬谞讗 诇讙驻专讬转. 诪砖讜诐 讚诪讝讛 注讚讬驻讗 讚诇"诪 诇转专抓 转专讬 讙讜讜谞讬 讙驻专讬转. 讜讙诐 讚诇讗 诇转专抓 转专讬 讙讜讜谞讬 讞讜诇) 讜讗讬 讻讜讜谞转诐 注诇 诪注讬拽专讗 (拽讜讚诐 讚讛讘讬讗 讛砖"住 讛讗 讚讛讜住讬驻讜) 讜讻谉 诇砖讜谞诐 讘谞讚讛. 讝讛 讜讚讗讬 讗讬谞讛 拽讜砖讬讗. 讚转专讬 讙讜讜谞讬 讗讬谞讜 转讬' 诪讜专讜讜讞 讜诇讗 诪砖谞讬 诇讬讛 讗诇讗 诪驻谞讬 讛讚讞拽:



转讚"讛 诇讗 讬驻讞讜转. 讻讬 讛讬讻讗 讚转谞谉 讘驻"讘 讻讜' 讻爪"诇 讻讬 讛讬讗 诪砖谞讛 砖诪讛:



讘诪砖谞讛 专讬讘讘"讗 讞诪砖讛. 谞"诇 住诪讱 诇讚讘专讬讜 讚讘拽专讗 讚讻讗专抓 转讜爪讬讗 爪诪讞讛 讜讙讜' 专诪讜讝 讛' 讝专注讜谞讬诐 讻讚诇注讬诇 (驻讚 讘') 诪砖诪注 讚讘讛讻讬 讞砖讬讘讜转讬讬讛讜:



转讜住' 讚"讛 讛诪讜爪讬讗. 讜讗驻讬诇讜 专讘 讬讜住祝 讚诪讞讬讬讘 讻讜'. 讜注"砖 讚专讘讛 讛讜讗 讚诪讞讬讬讘 讜专"讬 驻诇讬讙 注诇讬讛:



讘讗"讚 讚讛讜讬 讛讻诇 讻诪讜 讚讘专 讗讞讚 讻爪"诇:





讛讙讛讜转 讬注讘"抓

专砖"讬 讚"讛 专讬讞 专注. "讞诇讟讬转". 爪"诇 讞诇转讬转:





讘谞讬讛讜

诇止讗 讬执驻职讞止转 诪执讻旨址诇职讬指讗 注讜止专值讘. 驻讬专砖 专砖"讬 讝"诇 '诇诪谞讜注 讛注讜专讘讬诐 诪诇讬砖讘' 讜讬砖 诇讛拽砖讜转, 诇诪讛 拽驻讚讬 讗注讜专讘? 讗诐 讘砖讘讬诇 砖讛讜讗 注讜祝 讟诪讗, 讜讛诇讗 讬砖 注讜讚 注讜祝 讟诪讗 讗讞专 砖讚专讻讜 诇讬砖讘 注诇 讛讙讙, 讜讗诐 讻谉 讛讜讛 诇讬讛 诇诪讬诪专 讻旨址诇职讬指讗 注讜止祝 讟指诪值讗?
讜谞专讗讛 诇讬 讘住"讚, 讛拽驻讬讚讛 讛讬讗 讘注讘讜专 讛注讜专讘 讚讜拽讗, 砖讬讚讜注 砖讛讜讗 讗讻讝专讬 注诇 讘谞讬讜, 讜讛讛讬讻诇 谞讘谞讛 诇注讜专专 讘讜 专讞诪讬诐 砖诇 讛拽讘"讛 注诇 讘谞讬讜 讗诇讜 讬砖专讗诇, 讜讗讬讱 讬砖讘 讛讗讻讝专 注诇 诪拽讜诐 讝讛. 讜讻讬讜爪讗 讘讝讛 讗诪专讛 转讜专讛 诇止讗 转指谞执讬祝 注植诇值讬讛侄诐 讘址旨专职讝侄诇 (讘诪讚讘专 讻讝, 讛), 讻讬 诪讝讘讞 诪讗专讬讱 讬诪讬讜 砖诇 讗讚诐, 讜讘专讝诇 诪拽爪专, 讜讗讬谞讜 讘讚讬谉 砖讬注诇讛 讛诪拽爪专 注诇 讛诪讗专讬讱.





讞讬讚讜砖讬 讞转"住

讛讜讗讬诇 讜专讗讜讬谉 诇诪转拽. 诇驻诪"砖 转讜住' 讚诪讬讬专讬 讘讬讘砖 讜讗"讻 讗讬谞讜 诪诪转讬拽 讗诇讗 专讗讜讬 诇诪转拽 诇讻砖讬讘砖诇诐 讬转谉 讟注诐 讜讻"讻 专讬讟讘"讗 讘注"讝 砖诐 讜讻诪"砖 砖"讱 讘讬讜"讚 住讬' 爪"讞:


诪"砖 转讜住' 讚讛讜讛 谞讜转谉 讟注诐 诇驻讙诐 讗驻讬' 诇诪讗谉 讚诪讜拽讬 讻专"诪 讘讛讗 讚诇讗 转讗讻诇 讻诇 转讜注讘讛 诪"诪 讘讛讗 讚谞讜转谉 讟注诐 诇驻讙诐 诇讗 讗转讬讗 讻讜讜转讬' 讚诇讚讬讚讬' 谞讟诇"驻 讗住讜专:





驻谞讬 讬讛讜砖注

讘诪砖谞讛 讛诪讜爪讬讗 拽讜驻转 讛专讜讻诇讬谉 讜讻讜' 讝专注讜谞讬 讙讬谞讛 驻讞讜转 诪讻讙专讜讙专转 讜驻讬专砖"讬 讚讗注"讙 讚讻诇 讛讗讜讻诇讬谉 砖讬注讜专谉 讻讙专讜讙专转 讛谞讬 讻讬讜谉 讚诇讝专讬注讛 拽讬讬诪讬 驻讞讜转 诪讻讙专讜讙专转 谞诪讬 讞讬讬讘 注讻"诇. 讜谞专讗讛 诇讻讗讜专讛 诪驻讬专砖"讬 讚讗讬讬专讬 讗驻讬' 讘讝专注讜谞讬诐 讛专讗讜讬讬诐 诇讗讻讬诇讛 讜讗驻"讛 讻讬讜谉 讚讝专注讜谞讬' 砖讻讬讞讬 讟讜讘讗 诇讝专讬注讛 讛讜讬 讻砖讻讬讞 讜砖讻讬讞 讚讗讝诇讬谞谉 诇讞讜诪专讗 讜诇驻"讝 谞专讗讛 讻住讜转专 拽爪转 诇诪讛 砖讻转讘转讬 诇注讬诇 讘专讬砖 驻专拽 讛诪讜爪讬讗 讚讛讱 诪讬诇转讗 讚砖讻讬讞 诇讗 砖讬讬讱 讗诇讗 讘诪砖拽讬谉 讜讻讬讜爪讗 讘讛谉 砖讗讬谉 砖讬注讜专谉 讛诇"诪 讗诇讗 砖讛讚讘专 诪住讜专 诇讞讻诪讬诐 诪砖讗"讻 讘诪讬谞讬 讗讜讻诇讬谉 讚砖讬注讜专' 讻讙专讜讙专转 讛讜讬 讛诇"诪 讻诪讜 讻诇 砖讬注讜专讬谉 讜讗住诪讻讬谞谉 诇讬讛 谞诪讬 讗拽专讗 讗专抓 讞讟讛 讜砖注讜专讛 讜转讗谞讛 讚诇砖讬注讜专讬谉 谞讗诪专讜 讜转讗谞讛 讻讙专讜讙专转 讚诇讗 砖讬讬讱 讛讱 诪讬诇转讗 讚砖讻讬讞 讜砖讻讬讞. 讗诪谞诐 诇讗讞专 讛注讬讜谉 讘诇砖讜谉 专砖"讬 砖讻转讘 讛谞讬 讻讬讜谉 讚诇讝专讬注' 拽讬讬诪讬 诪砖诪注 砖讻讜讜谞转讜 砖注谞讬谉 讝专注讜谞讬 讙讬谞讛 谞讬讻专讬谉 讛讬讟讘 砖讛谉 诪讬讜讞讚讬诐 诇讝专讬注讛 讜诇讗 诇讗讻讬诇讛 讜讛讬讬谞讜 讻讬讜谉 砖讛专讘讛 诪讬谞讬诐 诪注讜专讘讬诐 讬讞讚 讜讻谉 谞专讗讛 诪讚拽讗诪专 专讘讬 讬讛讜讚讛 讘谉 讘转讬专讗 讞诪砖讛 讜诪驻专砖 讘讬专讜砖诇诪讬 砖讻谉 讚专讱 诇讝专讜注 讞诪砖讛 诪讬谞讬谉 讘注专讜讙讛 讗诇诪讗 讚讘诪讬谞讬诐 诪注讜专讘讬谉 讗讬讬专讬 讜讗"讻 诇驻"讝 讗讚专讘讛 谞专讗讛 砖砖讬讟转 专砖"讬 谞讜讟讛 诇诪讗讬 砖讻转讘转讬 讘专讬砖 驻专拽 讛诪讜爪讬讗 讚讚讜拽讗 讘讻讛"讙 砖注谞讬谞谉 谞专讗讛 砖诪讬讜讞讚讬诐 诇讻讱 诪砖"讛 讞讬讬讘 讗驻讬诇讜 驻讞讜转 诪讙专讜讙专转 诪砖讗"讻 讘砖讗专 诪讬谞讬 讗讜讻诇讬谉 诪诪讬谉 讗讞讚 讗注"讙 讚砖讻讬讞讬 谞诪讬 讟讜讘讗 诇讝专讬注讛 讻讚讗砖讻讞谉 讘专讬砖 讛诪讜讻专 驻讬专讜转 讗驻"讛 诇注讜诇诐 诇注谞讬谉 砖讘转 讻讙专讜讙专转 讘注讬谞谉 讗诐 诇讗 砖讛讜爪讬讗 讘驻讬专讜砖 诇讝专讬注讛 讻讚讗诪专讬谞谉 诇拽诪谉 讘专讬砖 驻专拽 讛诪爪谞讬注 讻讱 谞"诇 讗祝 诇驻讬 驻讬专砖"讬 讜诪讻"砖 诇诪"砖 讛专诪讘"诐 讝"诇 讘驻讬' 讛诪砖谞讬讜转 讚诪转谞讬转讬谉 讗讬讬专讬 讘讝专注讜谞讬诐 砖讗讬谞谉 谞讗讻诇讬诐 讗"讻 诪讘讜讗专 诪讚讘专讬讜 诇讛讚讬讗 讚讘谞讗讻诇讬诐 诇注讜诇诐 讻讙专讜讙专转 讘注讬谞谉 讜讛讬讬谞讜 诪讟注诪讗 讚驻专讬砖讬转 讘专讬砖 驻专拽 讛诪讜爪讬讗 讚砖讬注讜专讗 讻讙专讜讙专转 讛诇"诪 讛讜讗 讜诪砖"讛 诪讞诪讬专 讛专诪讘"诐 谞诪讬 讘驻讬' 讛诪砖谞讬讜转 讚讛讗讬 驻讞讜转 诪讙专讜讙专转 讛讬讬谞讜 驻讞讜转 诪注讟 讜拽专讜讘 诇讙专讜讙专转. 讗诪谞诐 诪诇砖讜谉 专砖"讬 谞专讗讛 讚讛讗讬 驻讞讜转 诪讙专讜讙专转 讛讬讬谞讜 诇讗驻讜拽讬 诪讙专讜讙专转 讜诪诪讬诇讗 砖讛讚讘专 诪住讜专 诇讞讻诪讬诐 诇驻讬 诪讛 砖讚专讱 讘谞讬 讗讚诐 诇讛讜爪讬讗 诇讝专讬注讛. 讻谞"诇 讜注讬讬谉 讘转讜住' 讬"讟 讜讚讜"拽 讜注讬讬谉 注讜讚 讘专讬砖 驻专拽 讛诪爪谞讬注:

